stanford-oval/wikipedia huggingface dataset:
לה ליגה
היסטוריה > שנות הארבעים: אתלטיקו מדריד, ולנסיה וברצלונה

עם חזרת הליגה לפעילות לאחר מלחמת האזרחים בספרד, אתלטיקו אוויאסיון (כיום אתלטיקו מדריד), ולנסיה וברצלונה נחשבו למועדונים החזקים ביותר. אתלטיקו השתתפה בליגה הראשונה בעונת 1939/40 כתחליף לריאל אוביידו, שהאצטדיון שלה ניזוק בזמן המלחמה. אתלטיקו זכתה באליפות הראשונה שלה באותה עונה, וגם שמרה על התואר בשנת 1941. בעוד מועדונים אחרים איבדו שחקנים עקב פציעות מהמלחמה, אתלטיקו התחזקה בעקבות מיזוג עם המועדון "אוויאסיון נסיונל". הסגל הצעיר שהיה לוולנסיה לפני המלחמה נותר בשלמותו, ובשנים שלאחר המלחמה הוביל את ולנסיה לשלוש אליפויות בשנים 1942, 1944 ו-1947. ולנסיה הייתה גם סגנית בשנים 1948 ו-1949. סביליה נהנתה גם היא מתור זהב קצר, וסיימה כסגנית ב-1940 וב-1942, לפני שזכתה באליפות היחידה שלה עד היום ב-1946. בחלקו השני של העשור, החלה ברצלונה להיות הכוח השולט כאשר זכתה באליפות בשנים 1945, 1948 ו-1949.
היסטוריה > שנות החמישים: ריאל מדריד וברצלונה

אף על פי שאתלטיקו מדריד, שנודעה בשם "אתלטיקו אוויאסיון", הייתה אלופה בשנים 1950 וב-1951, תחת שיטת הקטנאצ'ו של המאמן הלניו הררה, שנות החמישים הראו את תחילת הדומיננטיות של ברצלונה וריאל מדריד. בשנות השלושים, הארבעים והחמישים היו מגבלות קפדניות על שיתוף שחקנים זרים. ברוב המקרים, יכלו להיכלל רק שלושה שחקנים זרים בהרכב, כלומר לפחות שמונה שחקנים מקומיים היו חייבים לשחק בכל משחק. במהלך שנות החמישים, כללים אלה נעקפו על ידי ריאל מדריד וברצלונה, על ידי התאזרחותם של אלפרדו די סטפנו, פרנץ פושקש, ולאסלו קובאלה. ברצלונה, בהובלת קובאלה, זכתה באליפות ב-1952 וב-1953 תחת המאמן פרדיננד דאוצ'יק. די סטפנו, פושקש ופרנסיסקו חנטו היו הגרעין של ריאל מדריד ששלטה במחצית השנייה של שנות החמישים. מדריד זכתה באליפות בפעם הראשונה כ"ריאל מדריד" בשנת 1954 (לראשונה מאז 1933) ושמרה על התואר שלה בשנת 1955. ריאל זכתה שוב בשנים 1957 ו-1958, כשרק אתלטיק בילבאו הפריעה לרצף שלה ב-1956. במהלך תקופה זו, ריאל מדריד זכתה גם ברצף של חמישה גביעי אירופה רצופים. ברצלונה, עם המאמן הלניו הררה והשחקן לואיס סוארס מירמונטס, זכתה באליפות ב-1959 וב-1960.
היסטוריה > שנות השישים והשבעים: ריאל מדריד

בין השנים 1961 ל-1980, ריאל מדריד שלטה בליגה המקומית, וזכתה באליפות 14 פעמים, למרות זאת, זכתה ריאל מדריד רק פעם אחת בכל התקופה הזאת בגביע אירופה לאלופות ב-1966, בניגוד גמור לזכייתה חמש פעמים רצופות בגביע אירופה החל מהגמר הראשון ב-1956.
14 האליפויות בתקופה זו כללו רצף של חמש אליפויות בין 1961 ל-1965 ושני רצפים של שלוש אליפויות רצופות (1967-1969 ו-1978-1980). במהלך תקופה זו, רק אתלטיקו מדריד התבלטה מלבד ריאל מדריד, והיא זכתה בארבע אליפויות בשנים 1966, 1970, 1973, ו-1977 וסיימה במקום השני בשנים 1961, 1963 ו-1965. מהמועדונים האחרים, רק ולנסיה תחת אלפרדו די סטפנו בשנת 1971 וברצלונה בהובלת יוהאן קרויף בשנת 1974, הצליחו להתגבר על הדומיננטיות של ריאל מדריד.
היסטוריה > שנות השמונים: המועדונים הבאסקים וריאל מדריד

הרצף של ריאל מדריד הסתיים בשנת 1981 כאשר ריאל סוסיאדד זכתה באליפות הראשונה שלה אי פעם, וגם שמרה על התואר בשנה לאחר מכן, 1982. אחריה זכתה גם אתלטיק בילבאו בשתי אליפויות רצופות בשנים 1983 ו-1984. המאמן טרי ונבלס הוביל את ברצלונה לאליפות אחת בשנת 1985, לפני שריאל מדריד זכתה שוב בעוד חמש פעמים רצופות (1986-1990) עם קבוצה בהדרכת לאו ביינהאקר שכללה את הוגו סאנצ'ס ואת חמישיית העיט האגדית - אמיליו בוטרגניו, מנולו סאנצ'יס, רפאל מרטין ואסקס, מיצ'ל ומיגל פרדסה.
היסטוריה > שנות התשעים: ברצלונה

יוהאן קרויף חזר לברצלונה כמאמן בשנת 1988 והרכיב קבוצה שזכתה לכינוי "דרים טים" (נבחרת החלומות) ואשר כללה שחקנים כפפ גווארדיולה, חוסה מריה באקרו, צ'יקי בגיריסטיין, יון אנדוני גויקוצ'אה, רונאלד קומאן, מיכאל לאודרופ, רומאריו וחריסטו סטויצ'קוב. קרויף אימן את הקבוצה בשיטת הטוטאל פוטבול ההולנדי, ואמנם הקבוצה זכתה בארבע אליפויות רצופות בין 1991 ל-1994 וזכתה גם בגביע אירופה ב-1992. ב-1994 לאודרופ עבר ליריבה ריאל מדריד, ועזר לה לסיים את הרצף של ברצלונה ולזכות באליפות ב-1995. אתלטיקו מדריד זכתה באליפות התשיעית שלה ב-1996, לפני שריאל מדריד זכתה בעוד אליפות בשנת 1997. לאחר ההצלחה של קרויף, הולנדי אחר - מאמן אייאקס לואי ואן חאל - הגיע לקאמפ נואו, ועם הכישרונות לואיש פיגו, לואיס אנריקה וריבאלדו, ברצלונה זכתה שוב באליפות בשנים 1998 ו-1999.
היסטוריה > 2020-הווה

אתלטיקו מדריד זכתה באליפות עונת 2020/2021 וריאל מדריד סיימה שנייה. הייתה זו הפעם הראשונה מאז 2008 בה ברצלונה אינה זוכה באליפות פעמיים ברציפות, והפעם הראשונה מאז שהיא אינה מסיימת בשני המקומות הראשונים.
עונת 2024/2025

בעונת 2024/2025 משתתפות בליגה הקבוצות:
| מועדון | עיר | חבל | מקום בטבלה בעונת 2023/2024 | אצטדיון | מושבים | עונה ראשונה בליגה הבכירה | ראשית התקופה הנוכחית בליגה הבכירה |
| --- | --- | --- | --- | --- | --- | --- | --- |
| אוססונה | פמפלונה | נווארה נווארה | 11 | אל סדאר | 23,576 | 1935/1936 | 2019/2020 |
| אלאבס | ויטוריה | חבל הבסקים חבל הבסקים | 10 | אצטדיון מנדיסורוצה | 19,840 | 1930/1931 | 2023/2024 |
| אספניול | ברצלונה | קטלוניה קטלוניה | 4 (בליגה הספרדית השנייה) | אצטדיון RCDE | 40,000 | 1929 | 2024/2025 |
| אתלטיק בילבאו | בילבאו | חבל הבסקים חבל הבסקים | 5 | סן ממס | 53,289 | 1929 | 1929 |
| אתלטיקו מדריד | מדריד | קהילת מדריד מדריד | 4 | ונדה מטרופוליטנו | 68,456 | 1929 | 2002/2003 |
| ברצלונה | ברצלונה | קטלוניה קטלוניה | 2 | האצטדיון האולימפי ליואיס קומפאניס | 55,926 | 1929 | 1929 |
| ויאריאל | ויאריאל | קהילת ולנסיה ולנסיה | 8 | לה סרמיקה | 23,500 | 1998/1999 | 2013/2014 |
| ולנסיה | ולנסיה | קהילת ולנסיה ולנסיה | 9 | מסטאייה | 48,600 | 1931/1932 | 1987/1988 |
| ז'ירונה | ז'ירונה | קטלוניה קטלוניה | 3 | אצטדיון מונטיליבי | 11,200 | 2017/2018 | 2022/2023 |
| חטאפה | חטאפה | קהילת מדריד מדריד | 12 | קולוסיאום אלפונסו פרס | 17,000 | 2004/2005 | 2017/2018 |
| לאס פאלמאס | לאס פאלמאס | האיים הקנריים האיים הקנריים | 16 | אצטדיון גראן קנריה | 31,250 | 1951/1952 | 2023/2024 |
| לגנס | לגנס | הקהילה האוטונומית של מדריד מדריד | 1 (בליגה הספרדית השנייה) | אצטדיון בוטארקה | 12,454 | 2016/2017 | 2024/2025 |
| מיורקה | פלמה דה מיורקה | האיים הבלאריים האיים הבלאריים | 15 | אצטדיון סון מוש | 23,142 | 1960/1961 | 2021/2022 |
| סביליה | סביליה | אנדלוסיה אנדלוסיה | 14 | רמון סאנצ'ס פיחואן | 43,883 | 1934/1935 | 2001/2002 |
| סלטה ויגו | ויגו | גליסיה גליסיה | 13 | באלאידוס | 29,000 | 1939/1940 | 2012/2013 |
| ריאל בטיס | סביליה | אנדלוסיה אנדלוסיה | 7 | בניטו ויימרין | 60,721 | 1932/1933 | 2015/2016 |
| ריאל ואיאדוליד | ואיאדוליד | קסטיליה ולאון קסטיליה ולאון | 2 (בליגה הספרדית השנייה) | אצטדיון חוסה סורייה | 28,012 | 1948/1949 | 2024/2025 |
| ראיו ואיקאנו | מדריד | קהילת מדריד מדריד | 17 | אצטדיון ואיקאס | 14,708 | 1924 | 2021/2022 |
| ריאל מדריד | מדריד | קהילת מדריד מדריד | 1 | סנטיאגו ברנבאו | 78,297 | 1929 | 1929 |
| ריאל סוסיאדד | סן סבסטיאן | חבל הבסקים חבל הבסקים | 6 | אנואטה | 39,500 | 1929 | 2010/2011 |
↑  ברצלונה תארח את משחיקה בעונה זו באצטדיון האולימפי עקב שיפוצים באצטדיונה הביתי קאמפ נואו
* אתלטיק בילבאו, ברצלונה וריאל מדריד שיחקו בליגה הראשונה מאז הקמתה ב-1929 ולא ירדו מעולם לליגה השנייה.

** העונה הראשונה שוחקה בשנת 1929 בלבד, החל מה-10 בפברואר ועד ל-23 ביוני.
מועדונים מהלה ליגה באירופה

בשנת 2022 דורגה הלה ליגה במקום השני בדירוג הליגות של אופ"א, מתחת הפרמייר ליג האנגלית ומעל הסרייה א' שבמקום השלישי. הדירוג מבוסס על הופעתן של קבוצות מאותה ליגה בתחרויות באירופה על פני תקופה של חמש שנים.
ריאל מדריד, ברצלונה וולנסיה הן חלק מעשר קבוצות הכדורגל המצליחות ביותר בכדורגל האירופאי מבחינת גביעים אירופיים. שלוש הקבוצות הללו, יחד עם סביליה ואתלטיקו מדריד, הן חמש קבוצות מהמצליחות ביותר בתולדות התחרויות האירופאיות; חמש הקבוצות הללו הן הקבוצות הספרדיות היחידות שזכו בחמישה או יותר גביעים בינלאומיים. דפורטיבו לה קורוניה היא הקבוצה הספרדית החמישית עם הכי הרבה הופעות בליגת האלופות - אחרי ריאל מדריד, ברצלונה, ולנסיה ואתלטיקו מדריד - עם חמש הופעות בליגת האלופות ברצף, כולל הגעה עד חצי הגמר בעונת 2003/04.
בעונת 2005/06, זכתה ברצלונה בליגת האלופות וסביליה זכתה בגביע אופ"א, בכך לה ליגה הפכה לליגה הראשונה שרשמה דאבל אירופי מאז 1997. ב-25 באוגוסט 2015, לה ליגה הפכה לליגה הראשונה (והיחידה עד שהפרמייר ליג עשתה זאת גם בשנת 2017), ששלחה חמש נציגות לשלב הבתים של ליגת האלופות (ריאל מדריד, ברצלונה, אתלטיקו מדריד, סביליה וולנסיה).
אלופות הליגה לפי עונה

קבוצה המסומנת בכתב מודגש זכתה בגביע המלך באותה העונה והשלימה דאבל מקומי.
- לא הוכתרה אלופה מכיוון שהליגה בוטלה עקב מלחמת האזרחים בספרד.
דירוג אלופות הליגה

| מועדון | זכיות | סגנויות | עונות זכייה |
| --- | --- | --- | --- |
| ריאל מדריד | 36 | 24 | 1931/32, 1932/33, 1953/54, 1954/55, 1956/57, 1957/58, 1960/61, 1961/62, 1962/63, 1963/64, 1964/65, 1966/67, 1967/68, 1968/69, 1971/72, 1974/75, 1975/76, 1977/78, 1978/79, 1979/80, 1985/86, 1986/87, 1987/88, 1988/89, 1989/90, 1994/95, 1996/97, 2000/01, 2002/03, 2006/07, 2007/08, 2011/12, 2016/17, 2019/20, 2021/2022, 2023/2024 |
| ברצלונה | 27 | 26 | 1929, 1944/45, 1947/48, 1948/49, 1951/52, 1952/53, 1958/59, 1959/60, 1973/74, 1984/85, 1990/91, 1991/92, 1992/93, 1993/94, 1997/98, 1998/99, 2004/05, 2005/06, 2008/09, 2009/10, 2010/11, 2012/13, 2014/15, 2015/16, 2017/2018, 2018/19, 2022/23 |
| אתלטיקו מדריד (אביאסיון) | 11 | 10 | 1939/40, 1940/41, 1949/50, 1950/51, 1965/66, 1969/70, 1972/73, 1976/77, 1995/96, 2013/14, 2020/21 |
| אתלטיק בילבאו | 8 | 7 | 1929/30, 1930/31, 1933/34, 1935/36, 1942/43, 1955/56, 1982/83, 1983/84 |
| ולנסיה | 6 | 6 | 1941/42, 1943/44, 1946/47, 1970/71, 2001/02, 2003/04 |
| ריאל סוסיאדד | 2 | 3 | 1980/81, 1981/82 |
| דפורטיבו לה קורוניה | 1 | 5 | 1999/2000 |
| סביליה | 1 | 4 | 1945/46 |
| ריאל בטיס | 1 | 0 | 1934/35 |
דירוג אלופות הליגה > זכיות לפי ערים

| עיר | אליפויות | מועדונים |
| --- | --- | --- |
| מדריד | 47 | ריאל מדריד (36), אתלטיקו מדריד (11) |
| ברצלונה | 27 | ברצלונה (27) |
| בילבאו | 8 | אתלטיק בילבאו (8) |
| ולנסיה | 6 | ולנסיה (6) |
| סן סבסטיאן | 2 | ריאל סוסיאדד (2) |
| סביליה | 2 | ריאל בטיס (1), סביליה (1) |
| לה קורוניה | 1 | דפורטיבו לה קורוניה (1) |
דירוג אלופות הליגה > זכיות לפי קהילות אוטונומיות

| קהילה אוטונומית | אליפויות | מועדונים |
| --- | --- | --- |
| מדריד | 47 | ריאל מדריד (36), אתלטיקו מדריד (11) |
| קטלוניה | 27 | ברצלונה (27) |
| חבל הבסקים | 10 | אתלטיק בילבאו (8), ריאל סוסיאדד (2) |
| ולנסיה | 6 | ולנסיה (6) |
| אנדלוסיה | 2 | ריאל בטיס (1), סביליה (1) |
| גליסיה | 1 | דפורטיבו לה קורוניה (1) |
זוכי פרס כדור הזהב

להלן רשימה של כדורגלנים אשר זכו בפרס כדור הזהב, על שני גלגוליו, בעודם משחקים בקבוצה מן הלה ליגה. בסך הכול זכו 12 שחקנים ב-23 שנים שונות ומשתי קבוצות בלבד.
| 0 | 1 | 2 |
| --- | --- | --- |
|  1957 ארגנטינה ספרד (1945-1977) אלפרדו די סטפנו (ריאל מדריד)  1958 צרפת רמון קופה (ריאל מדריד)  1959 ארגנטינה ספרד (1945-1977) אלפרדו די סטפנו (ריאל מדריד)  1960 ספרד (1945-1977) לואיס סוארס מירמונטס (ברצלונה)  1973 הולנד יוהאן קרויף (ברצלונה)  1974 הולנד יוהאן קרויף (ברצלונה)  1994 בולגריה חריסטו סטויצ'קוב (ברצלונה)  1999 ברזיל ריבאלדו (ברצלונה)  2000 פורטוגל לואיש פיגו (ריאל מדריד)  2002 ברזיל רונאלדו (ריאל מדריד)  2005 ברזיל רונאלדיניו (ברצלונה)  2006 איטליה פאביו קנבארו (ריאל מדריד) |  |  2009 ארגנטינה ליונל מסי (ברצלונה)  2010 ארגנטינה ליונל מסי (ברצלונה)  2011 ארגנטינה ליונל מסי (ברצלונה)  2012 ארגנטינה ליונל מסי (ברצלונה)  2013 פורטוגל כריסטיאנו רונאלדו (ריאל מדריד)  2014 פורטוגל כריסטיאנו רונאלדו (ריאל מדריד)  2015 ארגנטינה ליונל מסי (ברצלונה)  2016 פורטוגל כריסטיאנו רונאלדו (ריאל מדריד)  2017 פורטוגל כריסטיאנו רונאלדו (ריאל מדריד)  2018 קרואטיה לוקה מודריץ' (ריאל מדריד)  2019 ארגנטינה ליונל מסי (ברצלונה)  2022 צרפת כרים בנזמה (ריאל מדריד) |
מלכי השערים

העיתון "מארקה" מעניק את "פרס הפיצ'יצ'י" לשחקן שהבקיע את מירב השערים בעונה בלה ליגה. הפרס קרוי על שם כינויו של שחקנה של אתלטיק בילבאו בתחילת המאה ה-20, רפאל מורנו ארנסדי.
להלן רשימת הזוכים לפי עונה:
מסומן בכתב מודגש - שיאן השערים לעונה
שיאי שחקנים > מלכי השערים בכל הזמנים

נכון ל-19 באפריל 2024
| דירוג | מדינה | שם | מועדונים | שנים | שערים | הופעות | ממוצע שערים למשחק |
| --- | --- | --- | --- | --- | --- | --- | --- |
| 1 | ארגנטינה | ליונל מסי | ברצלונה | 2004–2021 | 474 | 520 | 0.91 |
| 2 | פורטוגל | כריסטיאנו רונאלדו | ריאל מדריד | 2009–2018 | 311 | 292 | 1.1 |
| 3 | ספרד | תלמו סארה | אתלטיק בילבאו | 1940–1955 | 251 | 278 | 0.9 |
| 4 | צרפת | כרים בנזמה | ריאל מדריד | 2023–2009 | 238 | 439 | 0.5 |
| 5 | מקסיקו | הוגו סאנצ'ס | אתלטיקו מדריד, ריאל מדריד וראיו ואיקאנו | 1981–1994 | 234 | 347 | 0.7 |
| 6 | ספרד | ראול גונזלס | ריאל מדריד | 1994–2010 | 228 | 550 | 0.4 |
| 7 | ארגנטינה, קולומביה, ספרד, | אלפרדו די סטפנו | ריאל מדריד, אספניול | 1966-1953 | 227 | 431 | 0.5 |
| 8 | ספרד | ססאר רודריגס אלברס | גרנדה, ברצלונה, קולטורל לאונסה ואלצ'ה | 1939–1955 | 223 | 353 | 0.6 |
| 9 | ספרד | קיני | ספורטינג חיחון וברצלונה | 1970–1987 | 219 | 448 | 0.5 |
| 10 | ספרד | פהיניו | סלטה ויגו, ריאל מדריד ודפורטיבו לה קורוניה | 1943–1956 | 210 | 278 | 0.8 |
שיאי שחקנים > שיאני ההופעות

נכון ל-22 במאי 2021
| דירוג | מדינה | שם | מועדונים | שנים | הופעות | שערים |
| --- | --- | --- | --- | --- | --- | --- |
| 1 | ספרד | אנדוני זוביזרטה | אתלטיק בילבאו, ברצלונה וולנסיה | 1981–1998 | 622 | 0 |
| 2 | ספרד | חואקין סאנצ'ס | ריאל בטיס, ולנסיה ומאלגה | 2001–2013   2015–2023 | 622 | 76 |
| 3 | ספרד | ראול גונזלס | ריאל מדריד | 1994–2010 | 550 | 228 |
| 4 | ספרד | אוסביו סקריסטן | ריאל ואיאדוליד, אתלטיקו מדריד, ברצלונה וסלטה ויגו | 1983–2002 | 543 | 36 |
| 5 | ספרד | פרנסיסקו בויו | סביליה וריאל מדריד | 1980–1997 | 542 | 0 |
| 6 | ספרד | מנולו סאנצ'יס | ריאל מדריד | 1983–2001 | 523 | 32 |
| 7 | ארגנטינה | ליונל מסי | ברצלונה | 2004–2021 | 520 | 474 |
| 8 | ספרד | ראול גרסיה | אוססונה, אתלטיקו מדריד, אתלטיק בילבאו | 2004– | 514 | 102 |
| 9 | ספרד | איקר קסיאס | ריאל מדריד | 1999–2015 | 510 | 0 |
| 10 | ספרד | סרחיו ראמוס | סביליה, ריאל מדריד | 2003–2021 | 508 | 74 |
הערות שוליים

1 2  דירוג אופ"א
↑  "Europe's top leagues warned over dominance". BBC Sport (באנגלית בריטית). נבדק ב-2021-08-23.
↑  La FEF no reconocerá al Barça la Liga del año 37, באתר אס ‏ 3 באפריל 2009
↑  דירוג הליגות באתר אופ"א Country coefficients, באתר UEFA
↑  UEFA club עמוד competitions press kit (23), באתר אופ"א ‏ 25 באוגוסט 2006
↑  Spain become first country to have five teams in Champions League group stage, באתר דיילי מייל ‏ 26 באוגוסט 2015
| כדורגל בספרד ספרד |
| --- | --- | --- |
| ניהול | התאחדות הכדורגל הספרדית • מנהלת הליגות • קבוצות • אצטדיונים • תחרויות |  |
| תחרויות ליגה | לה ליגה • ליגת המשנה • הליגה השלישית • הליגה הרביעית • מבנה הליגות |  |
| תחרויות גביע | גביע המלך הספרדי • הסופר קאפ הספרדי • גביע הפדרציה הספרדית • גביע הליגה הספרדית (חדל להתקיים) |  |
| כדורגל נשים | ליגת העל לנשים • הליגה השנייה לנשים • גביע המלכה בספרד |  |
| נבחרות | הנבחרת הלאומית • הנבחרת הצעירה • נבחרת הנשים |  |
| ליגות הכדורגל העליונות של אירופה (אופ"א) |
| --- | --- | --- |
| מפעלי הווה | אוסטריה • אוקראינה • אזרבייג'ן • איטליה • איי פארו • איסלנד • אירלנד • אלבניה • אנגליה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גיברלטר • גרמניה • דנמרק • הולנד • הונגריה • ויילס • טורקיה • יוון • ישראל • לוקסמבורג • לטביה • ליטא •  מולדובה • מונטנגרו • מלטה • מקדוניה הצפונית • נורווגיה • סלובניה • סלובקיה • סן מרינו • ספרד • סקוטלנד • סרביה • פולין • פורטוגל • פינלנד • צ'כיה • צפון אירלנד • צרפת • קוסובו • קזחסטן • קפריסין • קרואטיה • רומניה • רוסיה • שוודיה • שווייץ |  |
| מפעלי עבר | הפוטבול ליג (אנגליה) • ברית המועצות • יוגוסלביה • מזרח גרמניה • סרביה ומונטנגרו • צ'כוסלובקיה |  |
הארגנטינאי אלפרדו די סטפנו היה חלק מהדומיננטויות של ריאל מדריד בשנות החמישים
משחק בין דפורטיבו לה קורוניה וברצלונה בעונת 2016/2017
ריאל מדריד נגד בורוסיה דורטמונד בליגת האלופות בשנת 2013
חומצה לקטית

| --- | --- |

 
 שם סיסטמטי:  2-Hydroxypropanoic acid
 שמות נוספים:  Lactic acid
 כתיב כימי:  C₃H₆O₃ 
 מסה מולרית:  90.08 גרם/מול
 מראה:  מוצק לבן
 מספר CAS:  50-21-5
 מצב צבירה:  נוזל
 מסיסות:  מסיס
 טמפרטורת היתוך:  18 °C   291.15 K
 טמפרטורת רתיחה:  119 °C   392.15 K
 מקדם שבירה:  1,439
 חומציות:  3.86 ‏pKa
 אנתלפיית התהוות סטנדרטית:  694- קילוג'ול למול
 הערה כללית:  נתנים על היתוך נכונים לתערובת רצמית, טמפרטורת ההיתוך של אננטיומר טהור 25C
 
המבנה הכימי של חומצה לקטית
חומצה לקטית (באנגלית: Lactic acid) או חומצת חלב היא תרכובת אורגנית קטנה בעלת חשיבות רבה בביולוגיה.
מקור שמה של החומצה במילה הלטינית Lac, "חלב". החומצה התגלתה לראשונה בחלב. למרות הדמיון בשם ללקטוז, אין מדובר בנגזרת של סוכר זה (בלקטוז 12 אטומי פחמן ובחומצה לקטית - שלושה בלבד). למרות זאת קיים ביניהם קשר: חיידקים המצויים בחלב הופכים את סוכר החלב, לקטוז, לחומצה לקטית בתהליך תסיסה, ולכן שמה הטריוויאלי של החומצה הלקטית הוא חומצת חלב.
ביוכימיה

חומצה לקטית היא חומצה הידרוקסיקרבוקסילית: היא מכילה קבוצת קרבוקסיל (COOH) לצד קבוצת הידרוקסיל (OH). היא זהה לחומצה פרופנואית, חומצה קרבוקסילית בעלת שלושה אטומי פחמן, רק שבחומצה לקטית מוחלף אחד אטומי המימן בקבוצת הידרוקסיל. שמה הכימי הוא חומצה הידרוקסיפרופנואית (Hydroxypropanoic acid) ונוסחתה: CH3CHOHCOOH.
כשהחומצה מאבדת אטום מימן שמקורו בקבוצת הקרבוקסיל מתקבל יון לקטט (Lactate) בעל מטען שלילי: -CH3CHOHCOO.
לקטט הוא התוצר הסופי של אחד מתהליכי התסיסה הידועים והחשובים ביותר. לקטט נוצר בתא בתנאים של מחסור בחמצן כתוצאה מחיזור (מסירת אלקטרונים ל-) פירובט. פירובט, תוצר הגליקוליזה (תהליך פירוק הגלוקוז בתא), נבדל מלקטט בשני אטומי מימן הנמצאים בלקטט והנעדרים בפירובט (בפירובט קיימת קבוצת קרבוניל במקום קבוצת הידרוקסיל).
פיזיולוגיה

לקטט, האניון של חומצה לקטית, מהווה תוצר ביניים בין המטבוליזם האירובי והאנאירובי בתאים, ומהווה חומר דלק חשוב לתאים.
בזמן פעילות גופנית מתגבר קצב ייצור הלקטט בתאי השריר וחלק מהלקטט דולף לזרם הדם ומעלה את ריכוזו בפלזמה. ככל שעולה עצימות הפעילות, הולך ומתגבר קצב הייצור, ובתלות בעצימות הפעילות ויכולת פינוי הלקטט על ידי רקמות אחרות הריכוז מתייצב ברמה גבוהה מהנורמה או שממשיך לעלות עד להפסקת הפעילות מתשישות, כאשר הסף בין התחומים מוגדר כסף הלקטט או הסף האנאירובי.
לאחר תום הפעילות הגופנית, ממשיך הגוף לנצל את הלקטט ברקמות שונות עד לחזרתו לריכוז המנוחה תוך פחות משעה מתום הפעילות.
בניגוד למיתוס הרווח, אין קשר בין כאב שריר מושהה (״שריר תפוס״, DOMS) לבין ייצור חומצת החלב בגוף.
ראו גם

צריכת חמצן מרבית
הערות שוליים

↑  חומצת חלב במילון אפייה [כלכלת הבית] (תשי"ז–תשי"ט–תש"ך), באתר האקדמיה ללשון העברית
↑  Roth, Stephen M. "Why Does Lactic Acid Build Up in Muscles? And Why Does It Cause Soreness?". Scientific American (באנגלית). נבדק ב-2017-07-02.
↑  ארז ביבי, למה כואב לנו אחרי האימון?, באתר מכון דוידסון לחינוך מדעי, ‏2023-03-21
| --- | --- |
בקרת זהויות :  NLI: 987007550695805171  BnF: cb12290064w (data)  GND: 4114596-3  LCCN: sh85073866  NDL: 00568760  NKC: ph613273
'Cause You Are Young

"'Cause You Are Young" (בעברית: "כי אתה צעיר") הוא סינגל שהוקלט על ידי הזמרת ההולנדית סי. סי. קאץ', מתוך אלבום הבכורה שלה, Catch the Catch. הוא יצא לאור ב-20 בינואר 1986, בהוצאת חברות התקליטים הנסה רקורדס ואריולה רקורדס, כסינגל השני מתוך האלבום.
השיר הגיע למקום השישי במצעד השירים שבספרד.
רקע וכתיבה

השיר נכתב והופק על ידי דיטר בוהלן, איתו שיתפה פעולה סי. סי. קאץ' במהלך רוב הוצאת אלבומי האולפן והסינגלים שלה. בשנת 1988, לאור העובדה שצברה להיטים רבים שזכו להצלחה בעיקר במדינות אירופה, הוציאה קאץ' את אלבום הלהיטים הראשון שלה Diamonds: Her Greatest Hits, בו נכלל השיר.
בנוסף לכך, השיר הוא שיר בסגנון הסינת'-פופ. השיר מדבר על כאב לב, אותו חווה קאץ' בעקבות מערכת יחסים כלשהי.
וידאו קליפ

הווידאו קליפ הרשמי של השיר הועלה ליוטיוב ב-25 ביוני 2009. בקליפ, ניתן לראות את סי. סי. קאץ' שרה את השיר, תוך שהיא מחליפה תלבושות רבות ומאחוריה מסך כחול. הקליפ צבר למעלה מ-28 מיליון צפיות. האודיו של השיר צבר למעלה מ-5.2 מיליון צפיות, תוך שקליפ נוסף שלו צבר למעלה מ-3.1 מיליון צפיות.
בנובמבר 2014, עלה האלבום עצמו ליוטיוב ובתוכו גם השיר, תוך שהוא הצליח לצבור למעלה מ-19 מיליון צפיות.
מיקומי שיא

|   ‏‏‏  מצעדים ודירוגים (1986)> מדינה |   ‏‏‏  מצעדים ודירוגים (1986)> מצעד |   ‏‏‏  מצעדים ודירוגים (1986)> מיקום שיא |   ‏‏‏  מצעדים ודירוגים (1986)>  |
| --- | --- | --- | --- |
|  אוסטריה | Ö3 אוסטריה טופ 40‏ | 28 |  |
|  גרמניה | GfK – טופ 100 | 9 |  |
|  ספרד | PROMUSICAE | 6 |  |
|  שווייץ | המצעד השווייצרי | 8 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| אירופה | 20 בינואר 1986 | תקליט 7 אינץ' • תקליט 12 אינץ' | הנסה • אריולה |  |
הערות שוליים

1 2 3 4 5  C.C. Catch - 'Cause You Are Young, Discogs (באנגלית)
1 2  C.C. Catch - Catch The Catch, Discogs (באנגלית)
↑  C.C. Catch - Shake Your Head 2003 - swisscharts.com, www.swisscharts.com
↑  Salaverri, Fernando (September 2005). Sólo éxitos: año a año, 1959–2002 (1st ed.). Spain: Fundación Autor-SGAE. ISBN 84-8048-639-2.
↑  C.C. Catch, Genius (באנגלית)
1 2  C.C. Catch – Cause You Are Young (באנגלית), נבדק ב-2020-04-18
↑  Greatest Hits by C.C. Catch, Genius (באנגלית)
1 2 3  CC Catch - Cause You Are Young (HD)
↑  CC Catch - Cause You Are Young (Extended Mix)
↑  Cause you are young - C. C. Catch
↑  C.C.Catch - Catch The Catch (Full Album) 1986: including "I Can Lose My Heart Tonight" & "Strangers By Night" & "'Cause You Are Young"
| סי>  סי. קאץ' |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Catch the Catch • Welcome to the Heartbreak Hotel • Like a Hurricane • Big Fun • Hear What I Say |  |
| אלבומים אחרים | Diamonds: Her Greatest Hits • Best of '98 |  |
| ערכים קשורים | Modern Talking |  |
| סי>  סי. קאץ' – סינגלים |
| --- | --- | --- |
| Catch the Catch | "I Can Lose My Heart Tonight" • "'Cause You Are Young" • "Strangers by Night" |  |
| Welcome to the Heartbreak Hotel | "Heartbreak Hotel" • "Heaven and Hell" |  |
| Like a Hurricane | "Are You Man Enough" • "Soul Survivor" • "Good Guys Only Win in Movies" |  |
| Big Fun | "Backseat of Your Cadillac" • "Summer Kisses" • "Nothing but a Heartache" • "Baby I Need Your Love" |  |
| סינגלים אחרים | "House of Mystic Lights" • "Shake Your Head" • "Unborn Love" |  |
היכלי ענ"ג

| --- | --- |

 שם מלא:  היכלי ענ"ג
 תאריך ייסוד:  א' בכסלו תשס"ג
 השתייכות פוליטית:  חסידות גור
 מנהל כללי:  מאשה בורזיקובסקי
 מיקום המטה:  ההנהלה הארצית בבני ברק
היכלי ענ"ג - ארגון נשות גור היא תנועת נוער בישראל המיועדת לבנות חסידות גור, לתנועה 10 סניפים ברחבי ישראל וכן מרכז הדרכה ארצי בבני ברק, ובו חומרים, תוכניות ופעולות למדריכות.
התנועה הוקמה ב-6 בנובמבר 2002, א' בכסלו תשס"ג. בשנת 2006 הצטרפה היכלי ענ"ג למועצת תנועות הנוער בישראל (מת"ן).
חזון התנועה נשען על עקרונותיה של חסידות גור ופועלת באמצעות החינוך הבלתי פורמלי המוקנה תוך כדי חוויות, מעודד פתיחות ומאפשר ניצול כישורים ויכולות שאינם באים לידי ביטוי בחינוך הפורמלי.
הערות שוליים

↑  רשימת מזכ"לי תנועות הנוער 2007 באתר מינהל חברה ונוער של משרד החינוך.
| תנועות נוער וארגוני נוער בישראל |
| --- | --- | --- |
| אינם מזוהים פוליטית | אור לחינוך • אות הנוער • אחריי! • איגי • ארגון הצופים הערביים • האיחוד החקלאי • המכבי הצעיר • הנוער הדרוזי • הצופים הדרוזים • הצופים העבריים • הצופים הערבים האורתודוקסים • הצופים הערבים הקתוליים • התאחדות הצופים והצופות בישראל • התנועה החדשה • כנפיים של קרמבו • LEAD • נוער חובב תנ"ך • צופי בתי הספר הערביים והדרוזים • שומרי המפרץ |  |
| מזוהים עם השמאל הפוליטי | אג'יאל • בני המושבים • ברית הנוער הקומוניסטי הישראלי • המחנות העולים • הנוער העובד והלומד • הנוער הערבי החלוצי • השומר הצעיר • נוער הדמוקרטים • סדאקה רעות |  |
| מזוהים עם המרכז הפוליטי | נוער יש עתיד • נוער המחנה הממלכתי |  |
| מזוהים עם הימין הפוליטי | ההנהגה הצעירה באיחוד הלאומי‏ • הנוער הלאומי בית"ר • הנוער הציוני • נוער הליכוד |  |
| תנועות נוער דתיות | אריאל • בני עקיבא • הנוער הדתי העובד והלומד • נוע"ם • נוער תל"ם • עדת הצופים • עוז • עזרא |  |
| תנועות נוער חרדיות | אור ישראלי • בנות בתיה • היכלי ענ"ג • פרחי הדגל • נוער חב"ד • צבאות השם |  |
| ארגוני נוער השייכים לגופים ממסדיים | גדנ"ע • גדנ"ע אוויר • חוגי סיירות • מועצת התלמידים והנוער הארצית • מועצת תנועות הנוער בישראל • נוער מד"א • צופי אש |  |
| תנועות נוער שנסגרו | בית"ר • הצבעים שלנו • התנועה המאוחדת • טלנוער • נוער התחיה • נוער לנוער • עליית הנוער • צמרת• נוער העבודה • נוער מרצ |  |
| מושגי יסוד בהדרכה | חניך • מדריך נוער • בוגר • רכז • קבוצה • פעולה • מערך פעולות • גיבוש • הנהגת נוער • מתודיקה בהדרכה • מקורות ההשפעה של המדריך  • קורס הדרכה |  |
חרס

ערך זה עוסק במוצר קרמי שעבר שריפה אחת. אם התכוונתם לעיר בספרד, ראו .
כלי חרס מבהיה שבברזיל
חרס הוא תוצר של עיבוד חומר קרמי. העיבוד כולל עיצוב (כיור), ייבוש ושריפה להקשייתו של המוצר. עם התפתחות החברה האנושית, תהליך השריפה עבר לכבשן. כאשר פריט החימר עבר רק יבוש, הוא התפרק במגע עם מים. השריפה גורמת לשינוי כימי בחימר, והופכת אותו לעמיד במגע עם מים. כלים וחפצי אמנות יוצרו מחרס, ובחברות מסוימות, אפילו פריטי פולחן.
המילה חרס היא מילה עתיקה, שמופיעה במקרא (בכתיב חרשׂ) וכן במשנה ובתלמוד. בעברית מודרנית היא משמשת לצידה של המילה קרמיקה, למרות ההבדל ביניהם. כלי החרס עשויים מחומר (היום מקובלת יותר המילה חימר).